Hoekom verskil Christene? - www.bybelkennis.co.za
by Mitch Kalp · 08/09/2013
Ons glo dieselfde Bybel; dieselfde Heilige Gees woon in ons; ons is almal na die beeld van God gemaak. Hoekom verskil ons dan?
Hierdie vraag is aan R. C. Sproul gerig. Hy antwoord soos volg:
Die kort antwoord is sonde. Alhoewel ons sonde vergewe is en alhoewel die sonde nie meer oor ons heers nie, bly dit steeds en het krag. Dit lei tot verskille – ons onderwerp ons nie ten volle aan die woord van God en wat dit ons leer nie. Maar hoe kan sonde maak dat Christene van mekaar verskil?
Hier is ‘n paar moontlikhede:
Ons fouteer as gevolg van selfbelang. Ons kies ons oortuigings, nie op grond van die argumente wat dit ondersteun nie, maar oor wat die oortuigings vir ons inhou.
Ons fouteer as gevolg van trots. Ons kies ons oortuigings op grond van hoe hulle ons laat voel oor onsself.
Ons fouteer as gevolg van luiheid. Ons kies ons oortuigings gebaseer op die pad van minste weerstand. Dit is meestal makliker om ons ou oortuigings te behou as om hulle te verander. Dit is makliker om ‘n saak nie te bestudeer nie as om dit te bestudeer.
Ons fouteer as gevolg van slordige denke. Soos ons liggame soms struikel, struikel ons denke ook soms.
Ons fouteer as gevolg van misplaaste lojaliteit. Ons glo wat ons glo omdat ons die persoon wat dit sê, liefhet. Ons wil nie mense teleurstel deur van hulle te verskil nie.
Ons maak foute; ons sal weer foute maak. Ons het ‘n volmaakte boek; die Heilige Gees woon inderdaad in ons, Dit moet ons baie dankbaar maak. Ons moet bid dat ons God se woord beter sal glo sodat ons beter sy Seun kan weerspieël.
Tags: Verskille tussen gelowiges
7 Desember: Sondebelydenis is genesingstyd. – Jan van der Watt
Gee my wysheid (3)
26 Oktober: Wat maak jy met mense? . – Jan van der Watt
Die stad gedefinieer
Die Groot Geloofswoordeboek: Versoening
Laaste 7 Dae: 3,769
Laaste 30 Dae: 14,287
Laaste 365 Dae: 257,532